**ПРЕДЛОГ ПРОГРАМАТА ЗА ОДРЖУВАЊЕ НА КОМУНАЛНА ЧИСТОТА И**

**РЕАЛИЗАЦИЈА НА ПРОЕКТИ ОД КОМУНАЛНА**

**ИНФРАСТРУКТУРА ПРЕКУ АНГАЖИРАЊЕ НА**

**НЕВРАБОТЕНИ ЛИЦА**

**Предлагач Градоначалник**

**Изготвил Сектор за урбанизам и просторно планирање, комунални дејности и уредување на градежно земјиште**

**Скопје-2018 година**

1. Вовед

Со оваа програма се уредува одржување на јавните зелени површини како и комуналната чистота на Општина Гази Баба, преку ангажирање на невработени лица кои се опфатени со оваа програма.

Во програмата ќе бидат опфатени целите, целните групи на кои се однесува самата програма, целното подрачје и локација, планот споредување и динамика на извршување на активностите, организационата структура, финасиски план, надзор и резултатите што се очекуваат од проектот.

Одржувањето на чистотата на јавните зелени површини и комуналната чистота на подрачјето на Општина Гази Баба е една од основните и приоритетни задачи во работењето на општината.

Преку оваа програма која ќе трае во тек на 2019 година се очекува да се постигне повисоко ниво на јавна чистота и заштита на животната средина на целото подрачје на Општина Гази Баба, а со ангажирање на ниско квалификувани и повозрасни лица и можноста за вработување, а намалување на сиромаштијата.

1. Рамка на проектот

1.1. Основа

1.1.1. Општ контекст

Програмата е дизајнирана како одговор на приоритетните потреби на Општината за намалувања на социјалните и економските проблеми и тензии предизвикани пред се од светската економска криза. Програмата е фокусирана на креирање на можност за вработување на долгорочно евидентирани невработени лица, кои се ниско квалификувани и повозрасни лица (над 55 години). Програмата е предвидена заради стекнување на одредена практични знаења и вештини со целна претпоставка за целосно вработување како и за намалување на невработеноста и сиромаштијата.

1.1.2. Вклучени организации

Носител на активностите на програмата ќе биде Општина Гази Баба, а нејзини партнери ќе бидат ЈКП "Гази Баба 2007" кое е одговорно за руралниот дел на општината и градските јавни претпријатија "Паркови и зеленило" и "Комунална хигиена"кои го третираат урбаниот дел на општината.

Овие три јавни претпријатија ќе учествуваат со логистичка подршка на сите активности поврзани со оваа програма.

1.2.1. Анализа на проблемот

Имајќи ја во предвид невработеноста и статистичките параметри за најчесто споменуваните проблеми во одделението за комуникација со граѓаните на Општина Гази Баба.Оваа програма ја гледаме како можност за нивно привремено ангажирање во извршување на јавните работи во општината.

Во Општина Гази Баба јавните зелени површини и другите јавни површини често се предмет на деструкција од страна на несовесното население, но и од недоволно развиена свест за јавна чистота кај населението, а од друга страна јавните претпријатија кои се задолжени за одржување на јавна чистота како и за одржување и обновување на зелените површини немаат доволно капацитет во човечки ресурси како и во опрема, механизација и алат навремено и квалитетно да ги извршуваат задачите.

Затоа се наметнува потреба за додатно ангажирање на лица за одржување на комунална хигиена и јавните зелени површини.

1.2.2. Релевантни активности

Од изминатиот период би можеле да ги издвоиме проектите кои ги третираа тековните проблеми со невработеноста, ставајќи акцент на младото работноспособно население до 35 години, главно со високо и средно образование.Од успешното спроведување на тие проекти изградивме и човечки и технички капацитет во создавањето на предпоставки за поврзување на големата армија на невработени лица со постојната деловна заедница на Општина Гази Баба , а во функција на остварување на взаемните интереси на сите чинители во тој процес-централната власт, локалната самоуправа, деловната заедница и секако големиот број на невработени лица- создавање на одржлива локална економија со крајна цел на намалување на висока стапка на невработени лица во Општина Гази Баба.

Со оваа програма ја прошируваме можноста за активирање на долгорочно невработените и социјално загрозени лица со понизок степен на образование и повозрасни лица.На овој начин даваме можности и на оваа најзагрозена категорија на долгорочно невработени и социјално загрозени лица со цел нивно реитегрирање на пазарот на работа сила.

Со ангажирање на 120 работника од евиденција на долгорочно невработени и социјално загрозени лица на Агенција за вработување и општинскиот центар за социјална работа, со средно и понизок степен на образование, во текот на цела 2019 година, ќе оствариме неколку цели:

- Прво, ќе обезбедиме можност за овие лица после подолг временски период да ги реинтегрираме на пазарот на работна сила

- Второ, преку стекнување на соодветно работно искуство и работна етика во текот на работниот процес да си остварат можност за нивно евентуално долгорочно ангажирање.

- Трето, на овој начин ќе обезбедиме континуирано одржување на зелените површини и комуналнита чистота кои се се почесто предмет на деструктивно однесување на одредени несовесни жители.

- Четврто, континуирано разубавување на јавните зелени површини и другите јавни површини, а пред се подигнување на свест на локалното население за значењето на квалитетот на животната средина и влијанието врз здравјето на луѓето. Во таа смисла сметаме дека оваа програма ќе понуди и финансиска и институционална одржливост на долгорочна основа.

2. Опис на програмата

2.1. Цели на програмата

2.1.1. Општа цел

- Да се обезбеди времено решение за хронично невработени и социјално загрозени лица со цел намалување на социјалните тензии и раздвижување на пазарот на работна сила.

- Да се обезбедат со соодветно работно искуство долгорочно невработените и социјално загрозени лица со цел нивна реинтеграција на пазарот на рабона сила

- Континуирано одржување на јавнато зеленило кое се почесто е предмет на деструкција од страна на несовесното население

- Континуирано разубавување на зелените површини,одржување на комунална чистота и подигнување на свеста на локалното население за значењето на квалитетот на животната средина и влијанието врз здравјето на луѓето.

2.1.2 Цел на програмата

Креирање на 120 работни места во текот на цела 2019 година.

2.2 Целна група

Долгорочно невработени лица од Општина Гази Баба евидентирани во Агенцијата за вработување на Република Македонија.

2.3 Активност

Главни активности

- расчистување на јавното зеленило од цврст одпад

- расчистување на училишните дворови и дворовите на градинките

- континуирано косење на тревниците на јавното зеленило (паркови,блоковско зеленило,зеленило долж улиците)

- полевање на јавното зеленило

- одржување на сообраќајните површини (тротоарите,велосипедски патеки)

- одржување на детските игралишта

- одржување на плоштадите

- уредување и чување на парковите

- ископување и чистење на каналите во општината

*2.4 План на спроведување*

2.4.1 Тековно одржување на археолошкото наоѓалиште Тумба Маџари

Археолошкото наоѓалиште Тумба Маџари од младото камено време(неолит) укажува на фактот дека на овие простори се живеело и творело од самиот почеток на човештвото.

Од наодите откриени во населбата се истакнуваат керамички модели на куќи оформени во вид на фигура на жена,кои во современото живеење на општината стануваат дел од идентитет и симболите на општината.

Поради непроценливото културно и историско богатство на овој локалитет потребно е негово тековно одржување. За таа цел ќе бидат ангажирани 2 работници.

2.4.2 Одржување на јавна чистота и зелените површини на општина Гази Баба

Бидејќи јавната чистота на територијата на општината континуирано се нарушува од страна на несовесното население,се укажува потреба и од континуирани активности за нејзино одржување.

За таа цел ќе бидат ангажирани 120 работници кои ќе бидат распоредени на целата територија на општината.

2.4.3. Времетраење на програмата

Оваа Програма ќе трае во текот на целата 2019 година.

*Алат и прибор*

Со оглед на тоа што Општината како и ЈКП„ Гази Баба 2007“, како нејзин партнер веќе располагаат со определен вид на прибор, алат и машини и истите ќе бидат искористени за реализација на оваа програма.

*Опрема за безбедност при работа*

Обезбедување и на оптимални и сигурни услови за работа со цел да се зачува животот и здравјето, како и работната способност на работниците, интегритетот и личната сигурност ќе бидат од примарно значење.

Опремата за безбедност и здравје при работа треба да е во согласност со правилникот за безбедност при работа со кој се уредуваат мерките за заштитата при работа, обврските на работодавецот и правата и обврските на работниците во областа за зштита при работа.

Упатството за оспособување на работниците за безбедност при работа, нормативот на неопходни лични безбедностни средства ќе се изврши при обука на работниците за користење на потребните алати и машини.

2.4.4. Финансиска конструкција за реализација на програмата

Предлог бр.1

Финансиска конструкција за реализација на програмата

|  |  |  |  |  |
| --- | --- | --- | --- | --- |
| Буџет на проектот | По предлог проект | | | |
| Трошоци | Единица  (по месец) | Бр.на единица | Сума по един.  (во МКД) | Вкупно трошоци  (во МКД) |
| 1.Човечки ресурси |  |  |  |  |
| 1.1Од програмата(за косачи) | 12 | 20 | 16 000 | 3 840 000 |
| 1.1.1 Персонален данок | 12 | 20 | 1 778 | 426 720 |
| 1.2 Од програмата за (метлачи) | 12 | 100 | 12 000 | 14 400 000 |
| 1.2.1 Персонален данок | 12 | 100 | 1 334 | 1 600 800 |
| 1.3 Осигурување од професионално заболување | 12 | 120 | 682 | 982 080 |
| 1.4 ХТЗ опрема |  |  |  |  |
| 1.4.1 ХТЗ кондури |  | 120 | 1000 | 120 000 |
| 1.4.2 дводелно одело |  | 120 | 2000 | 240 000 |
| 1.4.3 маици\*2 |  | 2\*120 | 200 | 48 000 |
| 1.4.4 капче |  | 120 | 240 | 28 800 |
| 1.4.5 заштитни наочари |  | 20 | 500 | 10 000 |
|  |  |  |  |  |
| Вкупно: |  |  |  | 21 696 400 |

2.4.5. Надзор при реализирање на програмата

Надзорот при спроведување на оваа програма ќе се врши од страна на овластено лице од страна на Градночалникот на Општина Гази Баба.